钦定古今图书集成/明伦汇编/氏族典/第185卷 > 《廖用贤尚友录》 > 萧惠基
## 钦定古今图书集成/明伦汇编/氏族典/第185卷 > 《廖用贤尚友录》 > 萧惠基

按《南齐书萧惠基传》，“惠基，南兰陵兰陵人也。祖源之，
宋前将军。父思话，征西将军、仪同三司。惠基幼以外
戚见江夏王义恭，叹其详审，以女结婚。解褐著作佐
郎、征北行参军、尚书水部左民郎。出为湘东内史，除
奉车都尉、抚军车骑主簿。泰始初，为太子中舍人、武
陵内史、中书黄门郎。出为豫章太守。还为吏部郎，迁”
长兼侍中，讨沈攸之，加辅国将军，徙顿新亭。事宁，解
军号，领长水校尉。母忧去官。太祖即位，为征卤将军，
卫尉，累表陈解，见许。服阕，为征卤将军、东阳太守，凡
历四郡，无所蓄聚。还为都官尚书，转掌吏部。永明三
年，以久疾徙为侍中，领骁骑将军。五年，迁太常，加给
事中。时能棋人琅邪王抗第一品，永明中敕抗品棋
使惠基掌其事卒年五十九追赠金紫光禄大夫。